description: Na raskršću vekova, između Beograda, varošice Sveti Ahilije, raskošne palate austrougarskog cara Franca Jozefa i rezidencije kralja Milana Obrenovića - stao je sav život Evgenije Hajden, od rođenja obeležen strašću i zlom kobi. Noseći sve odlike femme fatale, Evgenija pleni vanvremenskom lepotom, opčinjava i satire sve koji joj se nađu na putu, ali i sebe samu - silovitom ali zabranjenom ljubavlju prema Milanu Obrenoviću. Otkupivši život svog brata i postavši dvorska metresa i kockarski ulog, Evgenija Hajden nas uvodi u mračni svet dvorskih intriga i skandala, svedočeći o ceni greha i iščekivanju sreće, o iskupljivanju savesti i raskolu razuma i srca... Dubok, nadahnjujuć, pisan u dve vremenske ravni koje se virtuozno prepliću, uz riznicu najrazličitijih karaktera, bogat dekor i arhaičan jezik kojim autorka maestralno oživljava prošlost, roman Evgenija Hajden nas vraća u svet davno zaboravljenih ruskih i domaćih klasika i otkriva nadarenog pisca.
language: Serbian
title: Evgenija Hajden